joelniklaus/EU_Wikipedias huggingface dataset:
Oda priekam

"Oda priekam" (, , ) kopš 1985. gada ir oficiālā Eiropas Savienības himna, kurai vārdus sacerējis Frīdrihs Šillers, bet mūziku Ludvigs van Bēthovens.

Odas vēsture 
"Odu priekam" Frīdrihs Šillers uzrakstīja 1785. gadā Drēzdenes brīvmūrnieku ložas „Zu den drei Schwertern” svinību vajadzībām pēc sava drauga Kristiāna Kērnera lūguma. Oda kļuva ļoti populāra un 1793. gadā 22 gadus vecais Ludvigs van Bēthovens tai uzrakstīja mūziku, kuru 1818.—1824. gadā pārstrādāja un daļēji iekļāva savas 9. simfonijas beigu daļā. Galīgajā kora variantā simfonijā pilnībā tika iekļauts viss 1. un 3. panta teksts, kā arī daļas no 2. un 4. pantiem.

1955. gadā Paneiropas kustības dibinātājs grāfs fon Kudenhofs-Kalergi to ierosināja pieņemt kā Eiropas kopējo himnu. 

1972. gadā Bēthovena „Odu priekam” pasludināja par Eiropas Padomes himnu, kurai Herberts fon Karajans izveidoja instrumentālo aranžējumu, kas 1985. gadā tika pasludināts par Eiropas Savienības oficiālo himnu.

Odas teksts 
Bēthovena 9. simfonijā ietvertās odas daļas rakstītas slīprakstā:.

Bēthovena mūzikas motīvs

Ārējās saites 
 Eiropas Savienības himnas instrumentālais ieraksts
 Odas priekam pirmais pants www.dziesmas.lv
 Odas muzikālais izpildījums Leonarda Bernstaina arenžējumā ar pilno tekstu (1989. gada koncertieraksts sakarā ar Berlīnes mūra krišanu)

Atsauces 

Eiropas Savienība
Eiropas vēsture
Šausmu filma

Šausmu filma (jeb sarunvalodā šausmene; ) ir mākslas filmas žanrs. Pie šausmu filmām pieskaitāmas tās filmas, kas mēģina nobiedēt skatītāju, radīt satraukuma un šausmu sajūtas, veidot saspringtu šausmu atmosfēru un mokošas nākamo šausmu gaidas — tā saukto "saspensa" efektu ( — 'neziņa').

Šausmu filmu apakšžanri

Slešers 
Slešers (no  — 'cirtiens') ir šausmu filmu apakšžanrs (dažreiz tiek saukts par "pusaudžu šausmu filmām"), kam ir raksturīga slepkavas-psihopāta (dažreiz valkā masku) esamība, kurš izseko un pa vienam nogalina vairākus upurus-pusaudžus.

Filmas par cilvēkēdājiem 
Pirmā filma, kas kaut kādā mērā bija veltīta cilvēkēdājiem, ir 1963. gada filma Blood Feast. Šis savdabīgais apakšžanrs atdalījās no cita apakšžanra — filmām par zombijiem.

Vienas no populārākajām filmām par kanibālismu ir filmu sērija par Hanibālu Lekteru — "Jēru klusēšana", "Sarkanais pūķis", "Hanibāls: sākums" (Hannibal Rising). Kā arī nozīmīga ir filma Ravenous (1999).

Filmas par vilkačiem 
Pirmā filma, kas bija veltīta vilkačiem, bija mēmā filma "Vilkacis" (Werewolf, 1913). Pēc tās sekoja vēl dažas mēmās filmas par vilkačiem. Pirmā filma ar skaņu bija vācu filma Le Loup Garou. 1935. gadā studija Universal Pictures izlaida filmu Werewolf of London, bet 1941. gadā filmu The Wolf Man. Šīs filmas iezīmēja daudzus stereotipus turpmākajiem kinematogrāfijas vilkačiem.

Filmas par vampīriem 
Ļoti populārs šausmu filmas apakšžanrs ir filmas par vampīriem. Šajās filmās pret cilvēkiem vēršas nemirstīgas būtnes, kuriem nepieciešamas svešas asinis.

Filmas par zombijiem 
Šausmu filmu apakšžanrs, kur ļaunuma un šausmu iemiesojums ir augšāmcēlušies miroņi jeb zombiji. Dažādās filmās zombiji ir attēloti pilnīgi dažādi, no tik tikko kustošiem un trūdošiem līdz būtnēm, kas pārspēj cilvēku fiziskās dotības. Ir arī filmas, kurās zombiji ir labie un pozitīvie tēli, bet tāds zombiju paveids vairāk ir raksturīgs komēdijām.

Gotiskās filmas 
Pirmās gotiskās filmas (jeb "šausmu filmas") uzņēma vācu kinorežisors F. V. Murnavs. Izcilas gotiskās filmas ir uzņēmuši — Frānsiss Fords Kopola ("Drakula" (Bram Stoker's Dracula, 1992), Verners Hercogs ("Nosferatu" (Nosferatu – Phantom der Nacht, 1979), un citi.

Ārējās saites 

 Šausmu filmu sadaļa IMDb mājaslapā 
 Ķīniešu šausmu filmas
 Britu šausmu filmas

Filmu žanri
Šausmu filmas
Mahārāštra

Mahārāštra (, Mahārāṣṭra, ) ir viens no Indijas štatiem, atrodas valsts rietumos. Mahārāštra ir trešais lielākais Indijas štats pēc platības. 2011. gadā štatā dzīvoja 112 miljoni iedzīvotāju. Tas ir otrs lielākais Indijas štats pēc iedzīvotāju skaita. Mahārāštra robežojas ar Gudžarātu, Madhju Pradēšu, Čhatīsgarhu, Telangānu, Karnātaku un Gou. Rietumos to apskalo Arābijas jūra. Mahārāštras lielākā pilsēta un administratīvais centrs ir Mumbaja. Nākamās lielākās pilsētas ir Pune, Nāgpura, Thāne un Pimpri-Činčvada.

Mahārāštra dibināta . Tā tika izveidota no Bombejas štata dienvidu un rietumu zemēm, kā arī no Amravati un Vidarbhas. Štats tika veidots pēc aptuvenas marathu valodas izplatības.

Administratīvi sīkāk iedalās 36 apgabalos. Godāvari un Krišna ir divas nozīmīgākās upes štata teritorijā. UNESCO Pasaules mantojuma sarakstā ir iekļautas Adžantas alas un Elloras alas.

Mahārāštra ir viens no Indijas saimniecības nozīmīgākajiem štatiem. Šeit tiek veidoti 15% no Indijas iekšzemes kopprodukta. Pēc Tautas attīstības indeksa Mahārāštra tiek ierindota devītajā vietā starp Indijas štatiem.

Atsauces

Ārējās saites
Žokļi 2

"Žokļi 2" () ir 1978. gadā iznākušais slavenās filmas "Žokļi turpinājums. Filmas kinorežisors ir Žano Švarcs.

Sižets 
Policijas šerifs Mārtins Brodijs (Rojs Šeiders) veltīgi cenšas salas pilsētiņas iedzīvotājus brīdināt par iespējamām briesmām, jo visi uzskata, ka viņš ir mazliet jucis. Atkal ir jauni upuri. Mārtins Brodijs pārdzīvo, jo viņa vieglprātīgie dēli kopā ar draugiem ir devušies jūras ceļojumā. Šoreiz šerifs ar haizivi-cilvēkēdāju cīnās vienatnē.

Galvenajās lomās 
 Rojs Šeiders - policijas šerifs Mārtins Brodijs
 Loreina Gērija - Elena Brodija
 Marijs Hemiltons - pilsētas mērs

Skatīt arī 
 "Žokļi" ("Jaws")
 "Žokļi 3" ("Jaws 3")
 "Žokļi: Atriebība" ("Jaws: The Revenge")

Ārējās saites 

1978. gada filmas
Šausmu filmas
ASV filmas
Universal Pictures filmas
Žokļi 3

"Žokļi 3" ( jeb Jaws 3-D) ir 1983. gadā iznākušais kārtējais filmas "Žokļi" turpinājums. Filmas kinorežisors ir Džo Alvešs. Galvenās lomas atveidotājam Denisam Kveidam šī bija pirmā titulloma. Šī filma bija veidota 3D formātā.

Sižets 
Lielākā Floridas izklaides parka vadība, pēc tā, kad piekrastes ūdeņos redzēta haizivs, nolemj to notvert un izvietot savā izklaides parkā, tūristu pievilināšanai. Pēc kāda laika parka darbinieki Maiks Brodijs (Deniss Kveids) un Ketrīna Morgana (Besa Ārmstronga) saprot, ka noķertā haizivs ir tikai haizivs mazulis, bet akvatorijā iekļuvusi ir arī mazuļa māte — lielā baltā haizivs.

Galvenajās lomās 
 Deniss Kveids — Maikls 'Maiks' Brodijs
 Besa Ārmstronga — Ketrina Morgana
 Luiss Gosets jaunākais — Kelvins Bočards
 Saimons Makkorkindeils — Filips Ficroiss

Skatīt arī 
 "Žokļi"
 "Žokļi 2"
 "Žokļi: Atriebība"

Ārējās saites 

1983. gada filmas
ASV filmas
Šausmu filmas
Zeps Blaters

Zeps Blaters (; dzimis  Vispā, Šveicē) ir šveiciešu sporta funkcionārs. Z. Blaters ir pašreizējais Starptautiskās futbola federāciju asociācijas (FIFA) prezidents. Viņu šajā amatā ievēlēja 1998. gada 8. jūnijā. Iepriekšējais FIFA prezidents bija brazīlietis Žuans Avelanži. Ir SOK loceklis. Viņa vadības laikā futbolā ir tikuši ieviesti vairāki noteikumi un ierobežojumi, piemēram, kopš 2007. gada futbola spēles vairs nenotiek augstāk par 2500 metriem virs jūras līmeņa.

Lai gan 2015. gada maijā izvērsās FIFA korupcijas skandāls, FIFA kongresā Blaters atkārtoti tika ievēlēts FIFA prezidenta amatā. Tomēr pēc dažām dienām, 2015. gada 2. jūnijā, Blaters paziņoja par atkāpšanos no amata un par ārkārtas kongresa sasaukšanu jauna prezidenta ievēlēšanai.

Atsauces

Ārējās saites 

 FIFA profils  

1936. gadā dzimušie
Valē kantonā dzimušie
Šveices futbolisti
FIFA prezidenti
Ar Olimpisko ordeni apbalvotie
Ola

Ola () ir no organisma ārējā vidē izvadīta olšūna ar apvalkiem. Putnu un rāpuļu olas sastāv no aizsargājošas čaumalas, olas baltuma (albumīna) un olas dzeltenuma (vitellus), kas ietvertas dažāda biezuma membrānās. Olas no organisma izvada ne tikai putni un rāpuļi, bet arī abinieki, kukaiņi, gliemji, tārpi un pat zīdītāji (kloākaiņi). Cilvēki uzturā izmanto dažu putnu olas, piemēram, vistu, strausu, paipalu olas.

Putnu olas 

Putnu olas centrā ir dzeltenums (vitellus). Dzeltenumu apņem dzeltenuma apvalks un vairāki olbaltumapvalki. Virs baltumapvalka ir zemčaulas apvalks. Olas resnākajā galā starp zemčaulas apvalku un baltumapvalku izveidojas gaisa kamera, kuru dīglis izmanto inkubācijas pēdējās dienās. No ārpuses olu aptver čaumala. Čaumalu veido ookeratīna šķiedras. Starp tām atrodas kalcija, magnija un fosfora sāļi. Cauri čaumalai stiepjas mikroskopiski kanāli, pa kuriem notiek gāzu apmaiņa ar ārējo vidi. Čaumalu klāj virsčaumalas plēve, kuras funkcija ir kavēt mikroorganismu nokļūšanu olā. Olu izmēri, krāsa un forma ir atkarīga no putnu sugas.

Vislielākās putnu olas ir strausam, olas masa sasniedz 1400 gramus. Ginesa rekordu grāmatā kā vislielākā ola ir iekļauta 2008. gadā izdētā strausa ola Zviedrijā. Tās masa bija 2589 grami. Vismazākās olas ir kolibri, tās masa ir 0,5 grami.

Olas dzeltenums 
Olas dzeltenums ir olas galvenā sastāvdaļa. Tā satur dīgļa attīstībai vajadzīgās vielas. Tās citoplazmā ir daudz rezerves barības vielu dzeltenuma graudiņu veidā. Apaugļotai olai dzeltenuma virspusē atrodas dīgļa disks. Dzeltenumu no divām pusēm centrā nostiprina un notur olbaltuma saites jeb halazas, kuras ļauj dzeltenumam grozīties tā, lai augšpusē vienmēr atrastos dīgļa disks.

Olbaltums 
Olbaltums nodrošina dīgļa attīstībai nepieciešamo ūdeni un pasargā to no izžūšanas. Olbaltums arī satur barības vielas, ko dīglis izmanto attīstības laikā.

Rāpuļu olas 
Rāpuļu olas pēc uzbūves ir līdzīgas putnu olām. Sākumā to čaumalas ir baltas, bet vēlāk to krāsa mainās. Rāpuļu olas ir klātas ar ādainu apvalku, kas neļauj olai izžūt, bet ļauj tajā iekļūt gaisam. Rāpuļi olas dēj uz sauszemes, kur tās arī attīstās. Daļa rāpuļu, piemēram, krokodili, olas pēc izdēšanas sargā. Daļai rāpuļu olu attīstība notiek mātes organismā, un tikai olas izvadīšanas laikā no mātes organisma pāršķeļas tās apvalks un no olas izlien jaunais rāpulis.

Atsauces

Ārējās saites 

 

Vairošanās
Reproduktīvā sistēma
Keita Blanšeta

Ketrina Elīza "Keita" Blanšeta (; dzimusi  Melburnā, Viktorijas štatā, Austrālijā) ir austrāliešu aktrise.

Sākusi filmēties 1993. gadā. Plašākai publikai kļuva pazīstama ar galveno lomu filmā "Elizabete" (1998), kur viņa attēloja Elizabeti I, par šo lomu ieguvusi BAFTA kino balvu un Zelta globusa balvu, kā arī tikusi nominēta Amerikas Kinoakadēmijas balvai kā labākā aktrise. Vēl ir filmējusies filmu sērijā "Gredzenu pavēlnieks" (2001—2003), "Indiana Džonss un kristāla galvaskausa karaļvalsts" (2008). Par Ketrinas Hepbērnas attēlošanu Mārtina Skorsēzes filmā "Aviators" Blanšeta saņēma Amerikas Kinoakadēmijas balvu kā labākā aktrise otrā plāna lomā. Vēl ir filmējusies tādās filmās kā "Bābele" (2006), "Piezīmes par kādu skandālu" (2006), "Manis tur nav" (2007), "Elizabete: Zelta laikmets" (2007), "Neticamais stāsts par Bendžaminu Batonu" (2008). Par galveno lomu filmā Vudija Allena filmā  "Jasmīnas stāsts" (2013) Blanšeta saņēma savu trešo Zelta globusa balvu, trešo BAFTA kino balvu un otro Amerikas Kinoakadēmijas balvu kā labākā aktrise galvenajā lomā. Vēl pa vienai nominācijai katrai no šīm balvām saņēmusi par filmu "Kerola" (2015).

2008. gadā Blanšetai piešķirta zvaigzne Holivudas Slavas alejā.

Atsauces

Ārējās saites 

1969. gadā dzimušie
Austrāliešu kinoaktieri
Kinoakadēmijas balvas ieguvējas aktrises
Zelta globusa balvas ieguvēji
BAFTA kino balvas ieguvēji (cilvēki)
Melburnā dzimušie
Zirnekļcilvēks 2

"Zirnekļcilvēks 2" () ir 2004. gada amerikāņu supervaroņu filma, kuras režisors ir Sems Reimijs. Galvenās lomas filmā attēlo Tobijs Magvairs (attēlo Pīteru Pārkeru), Kirstena Dansta (attēlo Mēriju Džeinu Votsoni) un Džeimss Franko. Šī ir Zirnekļcilvēka sēriju otrā daļa. Nākamā filmas daļa "Zirnekļcilvēks 3" iznāca 2007. gadā.

Ārējās saites 
  

2004. gada filmas
ASV zinātniskās fantastikas filmas
Zirnekļcilvēka filmu sērija
Zirnekļcilvēks 3

"Zirnekļcilvēks 3" () ir 2007. gada ASV supervaroņu filma, kuras režisors ir Sems Reimi. Galvenās lomas filmā attēlo Tobijs Magvairs (Pītera Pārkera lomā), Kirstena Dansta (Mērijas Džeinas Votsones lomā) un Džeimss Franko (Harija Osborna lomā). Šī ir "Zirnekļcilvēka" filmu sērijas trešā, daļa, kā arī režisora Sema Reimi triloģijas noslēdzošā daļa. Šī filma nebija populāra fanu vidū un kompānija Sony vēlāk atjaunoja filmu sēriju ar jauniem aktieriem un režisoru. Apbrīnojamais Zirnekļcilvēks tika izdots 2012. gadā.

Ārējās saites 
  

2007. gada filmas
ASV zinātniskās fantastikas filmas
Zirnekļcilvēka filmu sērija
Eirozona

Eirozona () ir 19 Eiropas Savienības Eiropas Ekonomikas un monetārā savienības dalībvalstis, kuras pēc noteiktu kritēriju izpildīšanas ir pieņēmušas eiro kā vienīgo likumīgo maksāšanas līdzekli savas valsts teritorijā.

Izveide 
Eirozona tika izveidota 1999. gadā un tajā šobrīd (2015) ietilpst Austrija, Beļģija, Francija, Grieķija, Igaunija, Īrija, Itālija, Kipra, Latvija, Lietuva, Luksemburga, Malta, Nīderlande, Portugāle, Slovākija, Slovēnija, Somija, Spānija un Vācija. Pārējām septiņām Eiropas Savienības valstīm iestāšanās eirozonā ir obligāta, kad tās ir izpildījušas eiro ieviešanas nosacījumus. Izņēmums ir Dānija, kurai pievienošanās līgums paredz izvēles iespēju par iestāšanos eirozonā. Tomēr arī šīs valstis darbojas Eiropas Centrālās bankas sistēmā.
2022. gada 1. jūnija Eiropas Komisijas koverģences ziņojumā bija minēts, ka Horvātija 2023. gada 1. janvārī var ieviest eiro, jo ir izpildījusi visus kritērijus: cenu stabilitāte, budžeta deficīta apjoms, valūtas kursa kritērijs, ilgtermiņa procentu likmes.

Monetārā politika 
Par eirozonas monetāro politiku ir atbildīga Eiropas Centrālā banka, kuras viens no galvenajiem uzdevumiem ir uzturēt cenu stabilitāti eirozonā, lai inflācija neradītu riskus, kas varētu novest pie eiro pirktspējas krituma. Šī uzdevuma izpildīšanai Eiropas Centrālā banka kontrolē naudas piedāvājumu un uzrauga cenu tendences. Lai arī Eiropas Centrālā banka nevar tieši regulēt, piemēram, fiskālo politiku, tomēr, cieši sadarbojoties ar Eiro grupu, kurā ietilpst eirozonas finanšu ministri, banka var ietekmēt arī šos politiskos procesus. 
Eiropas Centrālā banka nav institūcija, kura aizvieto eirozonas centrālās bankas, jo tās darbā piedalās arī katras eirozonas valsts pārstāvji, piemēram, Eiropas Centrālās bankas Padomē, kuras galvenais uzdevums ir noteikt eirozonas monetāro politiku, kā arī noteikt procentu likmes, ar kurām komercbankas var iegūt naudu no centrālās bankas, darbojas visu eirozonas valstu centrālo banku prezidenti.

Citas valstis, kas izmanto eiro 

Eiropas mikrovalstis Andora, Monako, Vatikāns un Sanmarīno ir noslēgušas vienošanos ar Eiropas Savienību, ar kuru eiro šajās valstīs ir kļuvusi par vienīgo maksāšanas līdzekli. Šī vienošanās ļauj attiecīgajām valstīm arī kalt savas eiro monētas. Tomēr noslēgtā vienošanās nenozīmē to, ka attiecīgās valstis ir daļa no eirozonas.
Pēc atdalīšanās no Serbijas arī Melnkalne un Kosova par vienīgo maksāšanas līdzekli izvēlējās lietot eiro.

Atsauces

Ārējās saites 
 Eirozonas oficiālais portāls
 Eiropas Centrālā banka 

Eiropas Savienība
Tobijs Magvairs

Tobijs Magvairs (; dzimis ) ir amerikāņu aktieris un producents.

Karjeru uzsāka 1980. gadu beigās ar lomu filmā The Wizard. Attēlojis lomas filmās "Ledus vētra" (1997), Pleasantville (1998), "Kafejnīca Don's Plum" (1998), "Bailes un naids Lasvegasā" (1998), "Sidra nama likumi" (1999), Brothers (2009), "Lielais Getsbijs" (2013), "Upurējot bandinieku" (2015). Vislabāk pazīstams kā Zirnekļcilvēka/Pītera Pārkera lomas atveidotājs Sema Reimi režisētajā "Zirnekļcilvēka" triloģijā (2002—2007).

2004. gadā Magvairs sāka spēlēt turnīru pokeru. Vairākos pasākumos viņš nopelnījis naudas balvas, viņu apmācījis pokera profesionālis Daniels Nigrānu. Magvairs bija redzams ESPN sporta kanālā 2005., 2006. un 2007. gada Pasaules pokera sēriju galvenā turnīra čempionātos.

Atsauces

Ārējās saites 

1975. gadā dzimušie
Kalifornijā dzimušie
Amerikāņu kinoaktieri
ASV kinoproducenti
Pokera spēlētāji
Dajrons Robless

Dajrons Robless (; dzimis  Gvantanamo, Kubā) ir kubiešu vieglatlēts, startē barjersprinta distancēs. Viņa personīgais rekords 110 m barjerskrējienā ir 12,87 s, kas ir bijušais pasaules rekords.

D. Robless uzvarēja 2008. gada Vasaras Olimpiskajās spēlēs. Vēl ir izcīnījis vairākas godalgotas vietās citās starptautiska mēroga sacensībās, taču nekad nav iekļuvis pasaules čempionāta trijniekā. Pasaules čempionātos telpās ir izcīnījis vienu uzvaru 2010. gadā un 2. vietu 2006. gadā.

Ārējās saites 

1986. gadā dzimušie
Kubas vieglatlēti
2008. gada vasaras olimpisko spēļu dalībnieki
Olimpiskās zelta medaļas ieguvēji
Pasaules rekordisti vieglatlētikā
2012. gada vasaras olimpisko spēļu dalībnieki
2016. gada vasaras olimpisko spēļu dalībnieki
Barjerskrējēji
Olimpiskie zelta medaļnieki vieglatlētikā
Lo-Rakovice

Lo-Rakovice () ir Rumānijas vasaras polārstacija Austrumantarktīdā. Izvietojusies Lāšemana pakalnu oāzē Ingridas Kristensenas krastā. Staciju 1986. gadā ierīkoja Austrālija ar nosaukumu Lo (), nosauktu par godu austrāliešu zinātniekam un polāro pētījumu programmas pirmajam vadītājam Filipam Lo (Philipp Law). 2005. gadā Austrālija noslēdza memorandu ar Rumāniju 10 gadu periodam par bāzes kopīgu izmantošanu un tā oficiāli tika inaugurēta 13. janvārī, nosaukumu papildinot ar rumāņu ceļotāja Emīla Rakovices (Emil Racoviţă) vārdu. Stacijā galvenokārt tiek īstenoti starptautiski projekti dažādās zinību nozarēs ar Austrālijas, Ķīnas un Krievijas antarktisko programmu līdzdalību.

Atsauces 

Rumānijas polārstacijas
Austrālijas polārstacijas
Antarktiskās polārstacijas
Ingridas Kristensenas krasts
Lielveikals

Lielveikals jeb supermārkets () ir pārtikas veikalu veids. Tiem raksturīga pašapkalpošanās, plaša pārtikas izstrādājumu un saimniecības preču daudzveidība, kā arī noteikta veida preču izvietojums atbilstošos nodalījumos. Lielveikals ir lielāks par parastajiem veikaliem, taču mazāks par hipermārketu.

Skatīt arī 
 Tirdzniecības centrs
 Rimi Baltic
 Maxima

Mazumtirdzniecība
Lielveikalu tīkli
Žokļi: Atriebība

Žokļi: Atriebība () ir 1987. gadā iznākušais filmas «Žokļi» turpinājums. Filmas kinorežisors ir Džozefs Sardžents. Šī filma jau ir trešais turpinājums Stīvena Spīlberga 1975. gadā uzņemtajai filmai «Žokļi».

Sižets 
Jaunākais Mārtina Brodija dēls iet bojā haizivju uzbrukuma laikā. Dēla māte Elena (Loreina Gērija) dodas atriebties par dēlu.

Galvenajās lomas 
 Loreina Gērija - Elena Brodija
 Lānss Gests - Elenas vecākais dēls Maikls
 Mario Van Pībls - Maikla kolēģis Džeiks
 Maikls Keins - Pilsētas mērs

Interesanti fakti 
 Pilsētas mēra lomai bija paredzēts Marijs Hemiltons, kurš mēru atveidoja iepriekšējās "Žokļu" daļās, bet viņš nomira dažus mēnešus pirms filmēšanas darbu sākšanās. Šī loma tika atvēlēta Maiklam Keinam.

Skatīt arī 
 "Žokļi" ("Jaws")
 "Žokļi 2" ("Jaws 2")
 "Žokļi 3" ("Jaws 3")

Ārējās saites 

1987. gada filmas
ASV filmas
Šausmu filmas
Universal Pictures filmas
Whatcha Think About That

“Whatcha Think About That” ir amerikāņu grupas Pussycat Dolls singls no albuma Doll Domination. Dziesma tika izdota kā albuma trešais singls Apvienotajā Karalistē un Francijā, bet kā otrais ASV. ASV dziesma neguva lielus panākumus, singls neiekļuva Billboard Hot 100 topā, tomēr Apvienotajā Karalistē singlam veicās daudz labāk, tas sasniedza devīto vietu.

Videoklips 

Dziesmas videoklips tika uzņemts 2008. gada 9. un 10. septembrī Losandželosā, par tā režisori kļuva Diāna Martela. Videoklipā netika izmantota dziesmas albuma versija, bet gan Urban Club remikss. Pirmie aizkulišu un reklāmas video internetā parādījās jau . Dziesmas videoklipam ir divas versijas.

Dziesmu saraksts 

 Ziemeļamerikas iTunes remiksu singls 
 "Whatcha Think About That" (Urban Club Remix) - 3:48 
 "Whatcha Think About That" (Ron Fizzle Mix) - 3:32 

 UK iTunes Remix EP
 "Whatcha Think About That" - 3:48 
 "Whatcha Think About That" (Ron Fizzle Mix) - 3:32 
 "Whatcha Think About That" (Video) 

 UK CD Single (Remiksi) 
 "Whatcha Think About That" (Stonebridge Edit) - 3:17 
 "Whatcha Think About That" (Stonebridge Club Edit) - 3:53 
 "Whatcha Think About That" (Stonebridge Club Mix) - 7:03 
 "Whatcha Think About That" (Stonebridge Dub) - 6:51 
 "Whatcha Think About That" (Wideboys Edit) - 3:09 
 "Whatcha Think About That" (Wideboys Club) - 6:30 
 "Whatcha Think About That" (Albuma versija) - 3:50

Topu pozīcijas

Singla izdošanas vēsture

Atsauces 

2008. gada singli
I Just Wanna Live

"I Just Wanna Live" ir amerikāņu poproka grupas Good Charlotte otrais singls no viņu trešā studijas albuma The Chronicles of Life and Death. Singls tika izdots 2004. gada 15. novembrī sadarbībā ar ierakstu kompāniju Epic Records. Dziesma tikusi sertificēta ar zelta disku Austrālijā un ASV.

Dziesmu saraksts 
 "I Just Wanna Live" — 2:47
 "S.O.S." (live from Sessions@AOL) — 3:31
 "The World Is Black" (live from Sessions@AOL) — 3:15
 "I Just Wanna Live" (video) — 3:16

Ārējās saites 
 Grupas oficiālā mājaslapa 
 Dziesmas oficiālais videoklips vietnē YouTube

2004. gada singli
Girls & Boys

"Girls & Boys" ir amerikāņu poproka grupas Good Charlotte trešais singls no viņu otrā studijas albuma The Young and the Hopeless. Singls tika izdots 2003. gada 4. jūlijā sadarbībā ar ierakstu kompāniju Sony International. Dziesmas videoklips tika filmēts Jaunzēlandē.

Dziesmu saraksts 
 "Girls & Boys"
 "Riot Girl" (Acoustic)
 "Lifestyles of the Rich and Famous" (Acoustic)
 "The Young and the Hopeless" (Acoustic)
 "Girls & Boys" (Video)

Ārējās saites 
 Grupas oficiālā mājaslapa 
 Dziesmas oficiālais videoklips vietnē YouTube

2003. gada singli
The Anthem

"The Anthem" ir amerikāņu poproka grupas Good Charlotte otrais singls no viņu otrā studijas albuma The Young and the Hopeless. Singls tika izdots 2003. gada 28. februārī sadarbībā ar ierakstu kompāniju Epic Records. Dziesma tikusi sertificēta ar zelta disku Austrālijā un ASV.

Dziesmu saraksts 
CD 1:
 "The Anthem"
 "If You Leave"
 "The Motivation Proclamation" (Live Acoustic Version)
 "The Anthem" (Video)

CD 2:
 "The Anthem"
 "Acquiesce" (Live on BBC 3)
 "Complicated"

Ārējās saites 
 Grupas oficiālā mājaslapa 
 Dziesmas oficiālais videoklips vietnē YouTube

2003. gada singli
Poppanks

Poppanks (), zināms arī kā poppankroks un pankpops (), ir rokmūzikas novirziens. Popanks ir pazīstams kā jauktais žanrs, kas ietver pankroka un popmūzikas elementus. Interneta vietne "Allmusic" poppanku raksturo kā alternatīvā roka apakšžanru, kas parasti apvieno popsīgas melodijas ar ātru pankmūzikas tempu, akordu maiņu un skaļām ģitārām.

Skatīt arī 
 Poppanka mūzikas grupu saraksts

Ārējās saites 
 Poppanks 

Rokmūzikas žanri
Popmūzikas žanri
Abebe Bikila

Abebe Bikila (; dzimis  Jato, Etiopijā, miris  Adisabebā, Etiopijā) bija etiopiešu vieglatlēts, startēja maratona distancē.

Dzimis  — dienā, kad notika  maratons. Piedalījies trijās Olimpiskajās spēlēs (1960, 1964, 1968). 1960. gadā Romā viņš uzvarēja, distanci veicot bez apaviem. Pēc četriem gadiem viņš aizstāvēja savu titulu, lai arī pirms 40 dienām sportistam tika veikta apendicīta operācija. Bikila kļuva par pirmo, kas maratonā uzvar divas reizes pēc kārtas, tāpat 1960. gadā viņš kļuva par pirmo melnādaino afrikānieti, kas spējis izcīnīt zelta medaļu Olimpiskajās spēlēs. Viņa vārdā ir nosaukts stadions Adisabebā. Vēl ir uzvarējis 1965. gada Tokijas maratonā.

Ārējās saites 

 Olimpiskās kustības profils 

1932. gadā dzimušie
1973. gadā mirušie
Etiopijas vieglatlēti
1960. gada vasaras olimpisko spēļu dalībnieki
1964. gada vasaras olimpisko spēļu dalībnieki
1968. gada vasaras olimpisko spēļu dalībnieki
Olimpiskās zelta medaļas ieguvēji
Garo distanču skrējēji
Olimpiskie zelta medaļnieki vieglatlētikā
Abāsīdu kalifāts

Abāsīdu kalifāts (, al-‘Abbāsīyūn) bija kalifāts Tuvajos Austrumos, ko dibināja viena no varenākajām musulmaņu dinastijām Abāsīdi. Abāsīdu kalifāts pastāvēja no 750. gada, kad beidza eksistēt Umajādu kalifāts, līdz 1258. gadam, kad lielu daļu no kalifāta pakļāva Mongoļu impērija.

Skatīt arī 
 Senā Persija

Atsauces

Ārējās saites 

Bijušās valstis Āfrikā
Bijušās valstis Āzijā
Bijušās impērijas
Kalifāts
Arābi
Bijušās valstis Centrālāzijā
Cērte

Cērte ir rokas darbarīks ar uzgali, kas perpendikulāri piestiprināts tā rokturim. Cērtes "galviņa" jeb uzgalis parasti ir no metāla un rokturis visbiežāk no koka, taču tas var arī būt no metāla vai stiklplasta. Sākumā tā tika izmantota lauksaimniecībā, taču vēlāk tos sāka lietot kā ieroci vai izrakteņu ieguvē.

Skatīt arī 
 Āmurs
 Cirvis

Darbarīki
Lešons Merits

Lešons Merits (; dzimis  Portsmutā, Virdžīnijas štatā, ASV) ir amerikāņu vieglatlēts, startē 400 metru distancē. Bijis diskvalificēts par dopinga lietošanu, bet 2011. gadā atgriezies skrejceļā.

Karjera 
Merits ir divkārtējs olimpiskais čempions. 2008. gada Olimpiskajās spēlēs Pekinā viņš izcīnīja uzvaru gan 400 m distancē, gan 4×400 m stafetē ASV izlases sastāvā.  Merits nefinišēja 400 m distancē.

Ir izcīnījis sešas zelta un divas sudraba medaļas Pasaules čempionātā. 2005. gadā Helsinkos izcīnīja zeltu ASV komandas sastāvā 4x400 m stafetē (skrēja priekšskrējienos). 2007. gadā Osakā atkārtoja sasniegumu stafetē un izcīnīja pirmo individuālo medaļu (sudrabs 400 m). 2009. gadā Berlīnē izcīnīja divus zeltus (stafete, 400 m). 2011. gadā Tegu stafetē izcīnīja zeltu, savukārt individuālajā 400 m distancē — sudrabu. 2013. gadā Maskavā otro reizi karjerā izcīnīja divas zelta medaļas. Merits ir viens no medaļām bagātākajiem sportistiem Pasaules čempionāta vēsturē.

2010. gada aprīlī viņš tika pieķerts dopinga lietošanā un sākotnēji diskvalificēts uz diviem gadiem. Pēc sportista paskaidrojumiem, ka patiesībā tikuši lietoti preparāti dzimumlocekļa pagarināšanai, diskvalifikācijas termiņš tika saīsināts uz 21 mēnesi. 2011. gadā beidzās diskvalifikācija un L. Merits atgriezās sacensību apritē.

Personiskie rekordi

Atsauces

Ārējās saites 

 Oficiālā mājaslapa 

1986. gadā dzimušie
Virdžīnijā dzimušie
ASV vieglatlēti
2008. gada vasaras olimpisko spēļu dalībnieki
2012. gada vasaras olimpisko spēļu dalībnieki
Olimpiskās zelta medaļas ieguvēji
Dopinga lietas vieglatlētikā
2016. gada vasaras olimpisko spēļu dalībnieki
Olimpiskās bronzas medaļas ieguvēji
Sprinteri
Olimpiskie zelta medaļnieki vieglatlētikā
Olimpiskie bronzas medaļnieki vieglatlētikā
I Hate This Part

“I Hate This Part” ir amerikāņu grupas Pussycat Dolls singls no albuma Doll Domination. Dziesma tika izdota kā albuma otrais singls 2008. gada otrajā pusē.
Kritiķi dziesmu novērtējuši atzinīgi, cildinot dziesmas melodromātisko skanējumu. ”I Hate This Part” spēja sasniegt pirmo vietu Rumānijā, kā arī top pieci Kanādā, Beļģijā un Francijā.

Izdošana 

Sākotnēji tika iecerēts, ka ”Whatcha Think About That” kļūs par otro singlu Austrālijā, bet tas tika atlikts, jo ”I Hate This Part” ieguva lielu radio atskaņošanas laiku. Nedēļu pēc tā izdošanas, singls kļuva par visplašāk pievienoto dziesmu Austrālijas radiostacijās. 
Arī Apvienotajā Karalistē ”I Hate This Part” tika izdots kā otrais singls, bet ASV tas tika izdots kā trešais.

Videoklips 

Dziesmas videoklipa režisors ir Džozefs Kāns. Dziesmas videoklips tika filmēts tuksnesī, daļa no tā tika filmēta turpat, kur tika uzņemtas filmas Transformeri un Transformeri 2.
Pirms videoklipa pirmizrādes, internetā tika ievietoti divi aizkulišu video, pirmais no tiem tika uzņemts , Melodijas Torntonas dzimšanas dienā. 
Pirmā videoklipa pirmizrāde notika , bet oficiāli tā notika televīzijas šovā TRL 15. oktobrī.

Dziesmu saraksts 

 World-Wide CD Singls

 "I Hate This Part" 
 "I Hate This Part" (Digital Dog Remikss - Club Edit) 

 CD Promo Eiropas remiksi

 "I Hate This Part" (Radio Edit) - 3:39 
 "I Hate This Part" (Aleko's Club Vocal Mix) - 6:58 
 "I Hate This Part" (Aleko's Vocal Dub) - 7:37 
 "I Hate This Part" (Aleko's Acapella) - 4:52 

 Australian EP (tikai iTunes)

 "I Hate This Part" - 3:38 
 "I Hate This Part" (Digital Dog Remikss) [Club Edit] - 3:05 
 "I Hate This Part" (Dave Audé Remikss) [Radio] - 3:40 

 American Single (tikai iTunes)

 "I Hate This Part" (Dave Audé Dance Hybrid Mix) - 3:33 

 CD Promo

 "I Hate This Part" (Moto Blanco Club Mix) - 7:47 
 "I Hate This Part" (Digital Dog Club Mix) - 5:51 
 "I Hate This Part" (Moto Blanco Dub) - 7:49 
 "I Hate This Part" (Digital Dog Dub) - 6:26 
 "I Hate This Part" (Moto Blanco Edit) - 3:40 
 "I Hate This Part" (Digital Dog Edit) - 3:05 
 "I Hate This Part" (Oriģinālā versija) - 3:39 
 "I Hate This Part" (Instrumental) - 3:45 
 "When I Grow Up" (Ralphi Rosario Remix) (Bonus Track) - 9:37 

 CD Promo Remiksi

 "I Hate This Part" (Radio Edit) - 3:39 
 "I Hate This Part" (Dave Audé Club Mix) - 8:21 
 "I Hate This Part" (Digital Dog Club Mix) - 5:50 
 "I Hate This Part" (Dave Audé Radio Edit) - 3:40 
 "I Hate This Part" (Digital Dog Radio Edit) - 3:26 
 "I Hate This Part" (Dave Audé Club Dub) - 7:36

Topu pozīcijas, sertifikāti un izdošanas vēsture

Topi

Sertifikāti

Singla izdošanas vēsture

Atsauces 

2008. gada singli
Petrs Čehs

Petrs Čehs (; dzimis  Plzeņā, Čehoslovākijā) ir bijušais čehu futbolists, spēlēja vārtsarga pozīcijā. Ir bijušais Čehijas futbola izlases dalībnieks. Pirms karjeras Chelsea spēlējis Čehijas un Francijas līgu klubos. Čehijas pieaugušo izlasi pārstāv kopš 2002. gada, pirms tam bija U-21 izlases dalībnieks. Čehijas izlasi pārstāvēja 2004. gada Eiropas čempionātā, 2006. gada FIFA Pasaules kausā, 2008. gada Eiropas čempionātā, 2012. gada Eiropas čempionātā un 2016. gada Eiropas čempionātā.

Karjeras statistika 

|-
|1999—00||rowspan="2"|Blšany||rowspan="2"|1. Liga||1||0||?||?||?||?||0||0||1||0
|-
|2000—01||37||0||?||?||?||?||0||0||37||0
|-
!colspan="3"|Blšany kopā
!38!!0!!?!!?!!?!!?!!0!!0!!38!!0
|-
|2001—02||Sparta Prague||1. Liga||27||0||?||?||?||?||12||0||39||0
|-
!colspan="3"|Sparta Prague kopā
!27!!0!!?!!?!!?!!?!!12!!0!!39!!0

|-
|2002—03||rowspan="2"|Rennes||rowspan="2"|Ligue 1||37||0||?||?||?||?||0||0||37||0
|-
|2003—04||33||0||?||?||?||?||0||0||33||0
|-
!colspan="3"|Rennes kopā
!70!!0!!?!!?!!?!!?!!0!!0!!70!!0

|-
|2004—05||rowspan="6"|Chelsea||rowspan="6"|Premier League||35||0||0||0||2||0||11||0||48||0
|-
|2005—06||34||0||0||0||0||0||7||0||41||0
|-
|2006—07||20||0||6||0||2||0||8||0||36||0
|-
|2007—08||26||0||1||0||3||0||9||0||39||0
|-
|2008—09||35||0||6||0||1||0||12||0||54||0
|-
|2009—10||34||0||2||0||0||0||6||0||42||0
|-
!colspan="3"|Chelsea kopā
!184!!0!!15!!0!!8!!0!!53!!0!!260!!0
|-
317||0||15||0||8||0||65||0||404||0
|}

Sasniegumi 
Chelsea

 Anglijas Premjerlīga: 2004–05, 2005–06, 2009–10, 2014–15
 FA kauss: 2006–07, 2008–09, 2009–10, 2011–12
 Anglijas Līgas kauss: 2004–05, 2006–07, 2014–15
 FA Community Shield: 2005, 2009
 UEFA Čempionu līga: 2011–12
 UEFA Eiropas līga: 2012–13

Arsenal

 FA kauss: 2016–17
 FA Community Shield: 2015, 2017

Individuālie sasniegumi

 Anglijas Premjerlīgas zelta cimdi: 2004–05, 2009–10, 2013–14, 2015–16
 Čehijas gada futbolists: 2005, 2008, 2009, 2010, 2011, 2012, 2013, 2015, 2016
 Eiropas labākais vārtsargs: 2005, 2007, 2008, 2012
 Chelsea gada labākais spēlētājs: 2010–11

Ārējās saites 

 Oficiālā mājaslapa 

 Chelsea profils 

1982. gadā dzimušie
Čehijas futbolisti
Čehijas izlases futbolisti
2006. gada FIFA Pasaules kausa spēlētāji
2004. gada Eiropas čempionāta futbolā spēlētāji
2008. gada Eiropas čempionāta futbolā spēlētāji
2012. gada Eiropas čempionāta futbolā spēlētāji
2016. gada Eiropas čempionāta futbolā spēlētāji
Futbola vārtsargi
Stade Rennais F.C. spēlētāji
Chelsea F.C. spēlētāji
Arsenal FC spēlētāji
Plzeņas apgabalā dzimušie
Čehs

Čehs var būt:

 čehu tautas pārstāvis, Čehijas pamatiedzīvotājs.

Cilvēki ar šādu uzvārdu 
 Lāslo Čehs (László Cseh; 1985) — ungāru peldētājs;
 Petrs Čehs (Petr Čech; 1982) — čehu futbolists.

Uzvārdi
Zvaigžņu vārti

"Zvaigžņu vārti" var būt:
 Zvaigžņu Vārti — 1994. gada filma;
 Zvaigžņu Vārti — portāls ceļošanai Visumā.
Centrāleiropas vasaras laiks

Centrāleiropas vasaras laiks (Central European Summer Time - CEST) ir viens no nosaukumiem vasaras laikam, izmantojot UTC+1 laika zonu. Tas ir 2 stundas priekšā UTC laikam. To izmanto ka vasaras laiku lielākajā daļa Eiropas valstu. Ziemā tā vieta tiek lietots Centrāleiropas laiks (UTC+1).

Kopš 1996. gada Eiropas vasaras laiks ilgst no pēdējās marta svētdienas līdz pēdējai oktobra svētdienai; iepriekš Eiropas Savienībā šie noteikumi atšķīrās.

Lietošana 

Šīs valstis un teritorijas vasaras laikā izmanto Centrāleiropas vasaras laiku laikā no 1:00 UTC pēdējā marta svētdienas līdz 1:00 pēdējai oktobra svētdienai.

 Albānija, regulāri kopš 1974.
 Andora, regulāri kopš 1985.
 Austrija, regulāri kopš 1980.
 Beļģija, regulāri kopš 1980.
 Bosnija un Hercegovina, regulāri kopš 1983.
 Čehija, regulāri kopš 1979.
 Dānija (metropolitan), regulāri kopš 1980.
 Francija (metropole), regulāri kopš 1976.
 Gibraltārs, regulāri kopš 1982.
 Horvātija, regulāri kopš 1983.
 Itālija, regulāri kopš 1966.
 Lihtenšteina
 Luksemburga, regulāri kopš 1977.
 Ziemeļmaķedonija, regulāri kopš 1983.
 Malta, regulāri kopš 1974.
 Monako, regulāri kopš 1976.
 Melnkalne, regulāri kopš 1983.
 Nīderlande (metropole), regulāri kopš 1977.
 Norvēģija, regulāri kopš 1980.
 Polija, regulāri kopš 1977.
 Sanmarīno, regulāri kopš 1966.
 Serbija, regulāri kopš 1983.
 Slovākija, regulāri kopš 1979
 Slovēnija, regulāri kopš 1983.
 Spānija (izņemot Kanāriju salas), regulāri kopš 1974.
 Šveice, regulāri kopš 1981.
 Ungārija, regulāri kopš 1980.
 Zviedrija, regulāri kopš 1980.
 Vācija, regulāri kopš 1980.
 Vatikāns, regulāri kopš 1966.

Centrāleiropas vasaras laiku lietoja arī Portugāle (1993.—1995.) un Lietuva (1998.—1999.).

Atsauces 

Laika joslas

de:Sommerzeit#Mitteleuropäische Sommerzeit
Batumi

Batumi () ir kūrortpilsēta Melnās jūras krastā un Adžārijas galvaspilsēta. Tās iedzīvotāju skaits 2020. gada janvārī bija

Transports 
Pilsētu apkalpo Batumi lidosta, kas ir viena no trijām starptautiskajām lidostām valstī. Pilsētā darbojas arī velosipēdu koplietošanas sistēma BatumVelo, kas ļauj iznomāt velosipēdu, izmantojot viedkarti.

Tūrisms 
Tūristus Batumi piesaista siltā jūra, senā un mūsdienu arhitektūra, un nacionālā virtuve. Batumi atpūšas kā paši gruzīni, tā arī tūristi no Turcijas, Krievijas, Kazahstānas, Ukrainas u.c. valstīm.

Tūristiem ir pieejamas ūdens izklaides, kā arī tūrisma ekskursijas uz ūdenskritumiem, viduslaiku tiltiem, Vīna namu, seniem cietokšņiem (piemēram, uz seno Gonio cietoksni). Bez to Batumi ir Drāmas teātris, kinoteātris, daudz kafejnīcu un restorānu. 

Pilsētā ir gan lētas, gan arī luksusa viesnīcas, un elitārākās ir Radisson un Sheraton.

Atsauces 

Gruzijas pilsētas
Adžārija
Keita Kepšova

Keita Kepšova (Kate Capshaw; īstajā vārdā Ketlīna Sjū Neila; dzimusi , Fortvērtā, Teksasā, ASV) ir amerikāņu aktrise. Kļuvusi slavena ar lomu piedzīvojumu filmā "Indiana Džonss un likteņa templis" (1984) un laulību ar kinorežisoru Stīvenu Spīlbergu.

Biogrāfija 
Aktrise dzimusi  Fortvērtas pilsētā, Teksasā. Piecu gadu vecumā kopā ar vecākiem pārcēlās uz Sentluisu. Mācījusies Misūri universitātē, pēc kā divus gadus pasniedza stundas bērnu-invalīdu skolā. Tur viņa iepazinās ar skolas direktoru Robertu Kepšovu, ar kuru 1976. gadā apprecējās. Tajā pašā gadā Keitai piedzima meita Džesika, bet pēc četriem gadiem viņi šķīra laulību.

Vēlāk Keita, sapņojot par aktrises karjeru, pārvācās uz Ņujorku, kur filmējās televīzijas reklāmās un apmeklēja aktiermeistarības un vokāla kursus. 1982. gadā Keita debitēja kino, filmējoties romantiskā komēdijā "A Little Sex", un televīzijas drāmā "Missing Children: A Mother's Story".

1984. gadā Keita piedalījās aktrišu atlasē galvenajai sieviešu lomai filmā "Indiana Džonss un likteņa templis", kur viņa pārspēja 120 pretendentes un ieguva Villijas Skotas, Šanhajas nakts kluba dziedātājas un Herisona Forda varoņa pavadones, lomu. Filmas kinorežisors Stīvens Spīlbergs vēlāk kļuva par aktrises otro vīru. Viņi apprecējās . Pāris audzina trīs savus bērnus un divus adoptētus. 1993. gadā Keita pieņēma jūdaismu.

80. gadu vidū Keita kā aktrise bija diezgan pieprasīta. Viņas kino partneri bija Deniss Kveids trillerī "Dreamscape" (1984), Edijs Mērfijs un Dadlijs Mūrs komēdijā "Best Defence" (1984), Ričards Gīrs drāmā "Power" (1986). Vēlāk viņa sāka filmēties lielākoties otrā plāna lomās.

Keitas pēdējā filma, kurā viņa ir filmējusies, ir televīzijas drāma "Due East " (2002).

Atsauces

Ārējās saites 

1953. gadā dzimušie
Amerikāņu kinoaktrises
Teksasā dzimušie
Superkauss

Superkauss () ir Nacionālās futbola līgas (NFL) sezonas izšķirošā spēle, kurā tiek noskaidrots sezonas uzvarētājs. Spēles uzvarētāji savā īpašumā iegūst Vinsa Lombardi balvu. Pirmoreiz Superkausa izcīņas spēle notika 1967. gada 15. janvārī kā sadraudzības spēle starp NFL un toreizējo konkurenti Amerikas Futbola līgu. Tolaik tā bija abu līgu čempionu spēle, taču kopš 1970. gada, kad abas līgas kļuva par konferencēm, šī spēle notiek starp abu konferenču čempioniem. Superkausa izcīņas spēles tiek numurētas ar romiešu skaitļiem. 2015. gada sezonas Superkausa izcīņas spēle tiks apzīmēt ar arābu skaitli: Superkaus 50.

Pašlaik Superkausa izcīņas spēles diena Amerikā ir noteikta kā nacionālā brīvdiena. Tāpat spēles diena ir otra lielākā pārtikas patēriņa diena Amerikā pēc Pateicības dienas. Parasti spēle ir viena no skatītākajām televīzijas pārraidēm ASV. Super Bowl XLIX, kas norisinājās 2015. gada februārī, kļuva par visu laiku skatītāko ASV televīzijas pārraidi, šo spēli televīzijā vēroja apmēram 114,4 miljoni cilvēku. 2019/20. gada sezonas NFL čempioni tika noskaidroti LIV Superkausa izcīņā.

Pašreizējie Vinsa Lombardi balvas īpašnieks ir  Losandželosas "Rams" ,visvairāk reizes (13) Superkausā uzvarējusi Grīnbejas "Packers".

Ārējās saites 
 Oficiālā mājaslapa

Atsauces 

Nacionālā futbola līga
Zvēri nāk

"Zvēri nāk" () ir 2010. gada amerikāņu kinokomēdija, kuras režisors ir Rodžers Kambls. Galvenās lomas filmā atveido Brendans Freizers, Brūka Šīlda, Mets Prokops un Kens Jongs. Filmas pirmizrāde notika . Filma pārsvarā ir saņēmusi ļoti negatīvu kritiķu vērtējumu.

Ārējās saites 
  

2010. gada filmas
ASV filmas
Kinokomēdijas
Marks Kevendišs

Marks Saimons Kevendišs (, dzimis , Daglasā, Menas salā) ir britu šosejas riteņbraucējs, kurš pārstāv komandu .

Sācis savu riteņbraucēja karjeru trekā, kur kļuvis par divkārtēju pasaules čempionu, no 2006. gada M. Kevendišs pievērsās arī šosejas riteņbraukšanai, bet jau 2007. gadā pirmo reizi startēja Tour de France. Šosejas riteņbraukšanā viņš ir pierādījis sevi kā izcilu, ļoti ātru sprinta meistaru. M. Kevendišs ir 2011. gada Pasaules čempions grupas braucienā, 2016. gadā izcīnījis otro vietu.

2008. gadā M. Kevendišs guva pirmās uzvaras lielo velobraucienu posmos: 2 Giro d'Italia un 4 Tour de France. Dalību 2008. gada Tour de France viņš pārtrauca priekšlaicīgi, pirms smagākajiem Alpu posmiem, lai sagatavotos treka sacensībām Olimpiskajām spēlēm Pekinā, kur pārī ar Bredliju Viginsu pamatoti cerēja uz godalgām "medisonā", tomēr Olimpiādē viņiem neveicās tik labi, kā daudzdienu velotūrē. Kopumā prestižākajā velobraucienā Tour de France M. Kevendišs spējis uzvarēt 30 etapos, bet 2011. gada Tour de France viņš pirmo un vienīgo reizi kļuva par uzvarētāju arī punktu klasifikācijā.

2019. gada oktobrī Kevendišs uz nākamo sezonu pievienojās  komandai.

2020. gada decembrī  komanda paziņoja par viena gada līgumu ar Kevendišu.

Atsauces

Ārējās saites 
 
 

1985. gadā dzimušie
Menas Salā dzimušie
Lielbritānijas riteņbraucēji
2004. gada vasaras olimpisko spēļu dalībnieki
2008. gada vasaras olimpisko spēļu dalībnieki
2012. gada vasaras olimpisko spēļu dalībnieki
2016. gada vasaras olimpisko spēļu dalībnieki
Tour de France posmu uzvarētāji
Giro d'Italia posmu uzvarētāji
Vuelta a España posmu uzvarētāji
Olimpiskās sudraba medaļas ieguvēji
Olimpiskie sudraba medaļnieki riteņbraukšanā
Grūpija

Grūpija (no angļu valodas groupie — ‘grupas [meitene]’) ir persona, kas meklē emocionālu un seksuālu intimitāti ar mūziķi vai citu slavenību. Vārds "grūpija" ir atvasināts no vārda mūzikas grupas, bet vārds tiek lietots arī plašākā nozīmē, jo īpaši ikdienas sarunā.

Piezīmes 

Cilvēka seksualitāte
Heidelberga

Heidelberga () ir pilsēta Vācijas Bādenes-Virtembergas federālajā zemē. Šajā pilsētā dzīvo apmēram 145 000 iedzīvotāju. Heidelberga atrodas Nekāras upes krastos. Heidelbergā atrodas viena no vecākajām universitātēm Eiropā. Heidelbergas Universitāte tika dibināta 1386. gadā.

Netālu no Heidelbergas, Maueras ciemā 1907. gadā tika atrastas pirmās Heidelbergas cilvēka atliekas.

Sadraudzības pilsētas 
Heidelbergai ir sadraudzības attiecības ar šādām pilsētām:
  Kembridža (Anglija)
  Monpeljē (Francija)
  Rehovota (Izraēla)
  Simferopole (Ukraina)
  Baucena (Vācija)
  Kimamoto (Japāna)

Iedzīvotāji

Iedzīvotāju skaita dinamika

Cilvēki 
Heidelbergā dzimuši:
 Nelsons Anželu Pikē (Nelson Ângelo Piquet), Brazīlijas autosportists (dzimis 1985.),
 Frīdrihs Eberts (Friedrich Ebert), (dzimis 1871., miris 1925.).

Atsauces

Ārējās saites 

 Pilsētas oficiālā mājaslapa 

Bādenes-Virtembergas pilsētas
Samu dzimta

Samu dzimta jeb saldūdens samu dzimta (Siluridae) ir viena no samveidīgo kārtas (Siluriformes) dzimtām. Samu dzimtā ir vairāk kā 100 sugas, kas iedalītas 13 ģintīs. Samu dzimtas zivis mēdz saukt arī par Vecās pasaules samiem.

Samu dzimtas zivis dzīvo saldūdens tilpnēs, izņēmums ir Eiropas sams, kas dzīvo arī mazsāļos piekrastes ūdeņos.

Samu dzimtas zivis dzīvo visā Eiropā un Āzijā, bet vislielākā sugu dažādība ir Dienvidaustrumāzijā. Eiropā ir sastopamas 2 sugas: Eiropas sams (Silurus glanis) jeb vienkārši sams un Aristoteļa sams (Silurus aristotelis). Latvijā dzīvo tikai 1 suga - sams. Centrālāzijā lielākajā daļā ūdens tilpņu sami nav sastopami. Samu dzimtu nosacīti var iedalīt 2 lielās grupās: vēsāka klimata sami, kas apdzīvo mērenā klimata joslu Eirāzijā un tropiskie, silto zemju sami, kas dzīvo Āzijas dienvidaustrumos.

Izskats 
Samu dzimtai ir raksturīgs, ka pirms muguras mīkstās spuras tiem nav samveidīgajiem raksturīgais dzelonis, tiem nav tauku spuras un iegurņa spura ir neliela vai vispār nav. Anālā spura toties ir ļoti gara. Kopumā šīs dzimtas samiem ir raksturīga pagarināta un slaida ķermeņa forma, tiem nav zvīņu, galvas forma saspiesta. Tie nespēj izstiept uz priekšu muti. Zobi atrodas uz žokļa un aukslējām. Samu dzimtas zivīm ir 1 - 4 pāri ūsu (tām nav nāsu ūsu, bet ir 1 - 2 pāri augšžokļa ūsu, kas arī var būt rudimentārā formā). Vislielākais samu dzimtā ir Eiropas sams.

Klasifikācija 
 Samu dzimta (Siluridae)
 ģints: Bultzobu sami (Belodontichthys)
 ģints: Ragainie sami (Ceratoglanis)
 ģints: Pussami (Hemisilurus)
 ģints: Filipīnu sami (Hito)
 ģints: Stiklasami (Kryptopterus)
 ģints: Īsūsu sami (Micronema)
 ģints: Sviesta sami (Ompok)
 ģints: Tālo Austrumu sami (Parasilurus)
 ģints: Pinna sami (Pinniwallago)
 ģints: Īsspuras sami (Pterocryptis)
 ģints: Purva sami (Silurichthys)
 ģints: Sami (Silurus])
 ģints: Valago sami (Wallago)

Atsauces

Ārējās saites 
 Latvijas daba: Samu dzimta
 Bioloģiskā daudzveidība Latvijā: Samu dzimta
 Catfish Family Siluridae
 ADW: Siluridae
 Planet Catfish: Siluridae
 Family Siluridae

Samveidīgās
Forza Motorsport 3

Forza Motorsport 3 ir 2009. gadā Xbox 360 konsolēm izdota ātrumsacīkšu spēle, Forza Motorsport sērijas trešā spēle.

Xbox 360 spēles
Forza
Ātrumsacīkšu spēles
ASV prezidentu uzskaitījums

Amerikas Savienoto Valstu prezidentu uzskaitījums ir saraksts, kurā iekļauti visi ASV valsts vadītāji. Papildus šīm personām, kas ir bijuši ASV prezidenti kopš 1789. gada, kad stājās spēkā ASV Konstitūcija, attiecīgi ir nosaukti arī ASV viceprezidenti.

Uzskaitījumā numerācija atbilst secībai, kā prezidenti stājās amatā, nevis pēc termiņiem. Tādējādi, ja prezidents bija ievēlēts amatā divas (vai vairāk) reizes pēc kārtas, viņš joprojām ir uzskaitīts tikai vienu reizi. Vienīgais izņēmums ir Grovers Klīvlends, kas bija ASV prezidents divus termiņus, bet šie termiņi nebija pēc kārtas. Līdz ar to viņš bija gan 22., gan 24. ASV prezidents, un, lai gan uzskaitījumā ir uzskaitīti 44 prezidenti, patiesībā bija tikai 43.

Pēc aiziešanas pensijā, nāves vai atstādināšanas uz atlikušo pilnvaru laiku amatā stājās tā brīža viceprezidents, kas arī ir iekļauts šajā uzskaitījumā. Kopā tā ir bijis deviņas reizes. Četri no viņiem, esot amatā, tika nogalināti (Abrahams Linkolns, Džeimss Gārfīlds, Viljams Makinlijs un Džons Kenedijs), bet vēl četri nomira (Viljams Herisons, Zekerijs Teilors, Vorens Hārdings un Franklins Rūzvelts). Devītais prezidents, kura vietā stājās viceprezidents, bija Ričards Niksons, kas 1974. gadā atkāpās no amata.

No 1861. līdz 1865. gadam Amerikas pilsoņu kara laikā Amerikas Valstu Konfederācijas prezidents bija Džefersons Deiviss; viņš nav šajā uzskaitījumā iekļauts.

Vienkāršības labad šis uzskaitījums ir sadalīts trīs daļās:
 no Neatkarības kara līdz Pilsoņu karam (1789—1861)
 no Pilsoņu kara līdz Otrā pasaules kara beigām (1861—1945)
 no Otrā pasaules kara beigām līdz mūsdienām (no 1945. gada)

Pirmajā kolonnā krāsa norāda piederību politiskajai partijai. Krāsu nozīmi var apskatīt uzskaitījuma beigās.

No Neatkarības kara līdz Pilsoņu karam (1789—1861)

No Pilsoņu kara līdz Otrā pasaules kara beigām (1861—1945)

No Otrā pasaules kara beigām līdz mūsdienām (no 1945)

Krāsu nozīme 

 
Prezidentu uzskaitījumi

he:נשיא ארצות הברית#רשימת הנשיאים
Hush Hush

“Hush Hush” ir amerikāņu grupas Pussycat Dolls pēdējais singls no albuma Doll Domination. Sākotnēji dziesma bija lēnā balāde, bet vēlāk tā tika pārveidota, pievienojot tai disko dziesmas elementus no 1978. gada Glorijas Geinores hita ”I Will Survive”, kā arī dziesma tika pārdēvēta par ”Hush Hush; Hush Hush”.
Abās dziesmas versijās gan galvenos vokālus, gan bekvokālus izpilda tikai Nikola Šercingere. Tieši Šercingeres lielā uzsvara dēļ singls saņēma negatīvas atsauksmes no kritiķiem.
”Hush Hush” ir pēdējais singls, kas tika izdots pirms grupas dalībnieču Džesikas Sutas, Kimberlijas Vaijatas, Ešlijas Robertsas un Melodijas Torntonas aiziešanas no grupas.

Videoklips 

Dziesmas videoklips tika filmēts divas dienas , 5. un 6. maijā, par tā režisoru kļuva Ričs Lī. Videoklipā epizodiski parādās slavenību bloga īpašnieks Perezs Hiltons, kā arī deju grupas bijusī dalībniece Karmena Elektra. Pirmā videoklipa pirmizrāde notika Pussycat Dolls oficiālajā Youtube kanālā, , pēc nedēļas notika video pirmizrāde arī Apvienotajā Karalistē.

Dziesmu saraksts 

 Francijas CD Singls
 "Hush Hush; Hush Hush" - 4:12 
 "Hush Hush; Hush Hush" (The Bimbo Jones Radio Remikss) - 4:00 
 "Hush Hush" (Oriģinālā versija) - 3:48 

 Promo CD
 "Hush Hush; Hush Hush" — 4:12 
 "Hush Hush" — 4:09 

 UK CD singls
 "Hush Hush" (Up-tempo Remix) — 4:12 
 "Hush Hush" (Balādes versija) — 4:09 
 "Hush Hush" (Dave Audé Radio Remikss) — 4:32 

 Eiropas ciparu lejupielāde
 Hush Hush; Hush Hush — 4:12 
 Hush Hush; Hush Hush (Video) — 4:19

Topu pozīcijas un sertifikāti

Topi

Sertifikāti

Singla izdošanas vēsture

Atsauces 

2009. gada singli
Lemberta glečers

Lemberta glečers () ir lielākais šļūdonis Antarktīdā un pasaulē. Tā garums ir ap , platums ap  un ledus straumes dziļums līdz . Sākas Polārajā plato ap  augstumā un novada uz okeānu ledu no  — ap 8% no kontinenta ledus vairoga. Noplūst okeānā uz Eimerija šelfa ledāju austrumos no Prinča Čārlza kalniem. Šļūdonis veidojas galvenajai ledus straumei uzņemot mazākus šļūdoņu, lielākā daļa no kuriem pietek no rietumiem. Ievērojamākie ir:
 Fišera glečers;
 Gīsena glečers;
 Kolinsa glečers;
 Melora glečers.

Glečeru 1952. gadā pēc operācijas Highjump materiāliem apzināja amerikāņu ģeogrāfs Džons Rosko (John H. Roscoe) un nosauca to par Beikera trešo glečeru pēc aerofotografēšanu veikušās ekipāžas komandiera uzvārda. 1956. gadā Austrālijas Antarktisko nosaukumu komiteja piešķīra šļūdonim Austrālijas valsts kartogrāfijas dienesta vadītāja Brūsa Lemberta (Bruce P. Lambert) vārdu.

Atsauces 

Antarktīdas ledāji
Eimerija šelfa ledājs
Lambert

Lambert var attiekties uz:
Ģeogrāfija
 Lemberta glečers (Lambert Glacier);
Cilvēki
 Ādams Lamberts (), amerikāņu dziedātājs (dzimis 1982. gadā);
 Marsels Lambērs (), franču futbolists (1876—miršanas datums nav zināms);
 Pols Lambērs (), franču sporta jātnieks (1876—miršanas datums nav zināms).

Uzvārdi